**Osztályozó vizsga**

**Katolikus hittan**

**6. évfolyam**

**A főbűnök (ke-fö-bu-ir-to-ha-lu)**1. kevélység  
2. fösvénység  
3. bujaság  
4. irigység  
5. torkosság  
6. harag  
7. lustaság

**Gyónni megyek**I. Imádságosan készülök  
„Szentlélek Úristen! Világosíts meg, hogy minden bűnöm eszembe jusson és azokat elítéljem! Erősíts ,meg, hogy ne adjam fel a bűn elleni harcot! – Ámen.”  
II. Kikeresem a bűneimet  
III. Lelki tükör  
1. imát mulasztottam (bocsánatos bűn)  
 rosszul imádkoztam  
 hittanra nem jártam, hittant nem szoktam tanulni (hányszor?) (halálos bűn)  
2. káromkodtam (hányszor?)  
 Átkozódtam (súlyos bűn)  
 szükség nélkül esküdöztem  
3. Szentmisét saját hibámból mulasztottam (hányszor?)  
 Szentmiséről elkéstem  
 templomban rosszul viselkedtem  
4. Szüleimnek és nevelőimnek nem engedelmeskedtem feleseltem, szemtelen voltam, tiszteletlen voltam idősebbekkel szemben   
5. Veszekedtem verekedtem, csúfoltam, sértő szavakat mondtam, a magam egészségét és életét kockáztattam, mások életét és egészségét kockáztattam, bűnre csábítottam  
6. Szemérmetlent bűnös akarattal gondoltam/néztem/hallgattam/beszéltem/rajzoltam/cselekedtem (hányszor?)  
7. Loptam, kárt okoztam, holmimra nem vigyáztam, csaltam  
8. Hazudtam, rágalmaztam, árulkodtam  
9. A bűnbánati napokat nem tartotta meg  
10. Hiú/büszke/fukar/irigy/kárörvendő/torkos/haragtartó/lusta voltam  
11. Nem segítettem, amikor kellett volna  
IV. Megbánom bűneimet  
Teljes szívemből bánom minden bűnömet, mert azokkal a Ló Istent megbántottam. Erősen fogadom, hogy Isten segítségével a jóra törekszem, és a bűnt, valamint a bűnre vezető alkalmat kerülöm. – Amen.   
V. Sorban állok a gyóntatószék előtt  
Aki ilyenkor rendetlenkedik, legjobb ha mindjárt hazamegy. Az ilyen gyereket nem bántja a bűne! Várakozás közben tanácsos még egyszer átgondolni a bűnöket. Gondolni kell a kereszten függő Jézusra!  
VI. Belépek a gyóntatószékbe  
Köszönök: Dicsértessék a Jézus Krisztus!  
Letérdelek és keresztet vetve mondom: Az Atya, a Fiú és a Szentlélek nevében. Ámen  
VII. Meggyónom bűneimet  
Első gyónáskor: „Gyónom a Mindenható Istennek és Isten helyett neked lelkiatyám, hogy kiskoromtól fogva ezeket a bűnöket követtem el”: (felsorolom)  
A többi gyónáskor: „Gyónom a Mindenható Istennek és Isten helyett neked lelkiatyám, hogy utolsó gyónásom óta ezeket a bűnöket követtem el.   
Utoljára gyóntam…(egy hete? hónapja? két napja?)”, felsorolom a bűneimet.  
Ha kész vagyok a bűneim felsorolásával így jelzem: „Lelkiatyám, több bűnömre nem emlékszem.” (Ha a lelkiatya esetleg kérdez valamit, őszintén kell felelni!)  
  
VIII. Elégtételt kapok  
Ez a kötelező vezeklés. Az elégtétel ima vagy jócselekedet. Az elégtétel a bűnbocsánat szentségének a része!  
IX. Még egyszer megbánom a bűneimet  
„Teljes szívemből…” Amikor a lelkiatya feloldoz, keresztvetéssel kell fogadni!  
X. A lelkiatya elbocsájt  
Lelkiatya: „Magasztaljuk Istent, mert jóságos hozzánk!”

A gyónó felel: „Mert örökké szeret minket.”

Lelkiatya: „Isten megbocsátotta bűneidet, menj békével!”

Gyónó: „Istennek legyen hála!”

(Lehet, hogy a lelkiatya rövidebben bocsát el.)  
A gyónó feláll, köszön: „Dicsértessék a Jézus Krisztus!” Kimegy a gyóntatószékből  
XI. Elvégzem az elégtételt és hálát adok  
Ha valaki hálaadás nélkül távozik a templomból, hogy még nem utálja kellőképpen a bűneit. Így nem is lesz kellő elszántsága küzdeni ellenük.   
XII. Öröm tölti el lelkemet, mert az irgalmas Jézus a szívére ölelt.

**Kérdések**

1. Milyen vallású vagy?  
   Én katolikus keresztény vallású vagyok.
2. Mikor lettél katolikus keresztény vallású?  
   Akkor lettem katolikus keresztény vallású, amikor megkereszteltek.
3. Kinek a gyermeke lettél amikor megkereszteltek?  
   Amikor megkereszteltek, Isten gyermeke lettem.
4. Ki teremtette a világot?  
   A világot Isten teremtette.
5. Hogyan teremtette Isten a világot?  
   Isten csak akarta, hogy legyen, és meglett minden.
6. Mit tesz Isten most a világgal?  
   Isten most is gondoskodik a világról: fönntartja és kormányozza.
7. Mit teszünk, amikor imádkozunk?  
   Amikor imádkozunk, Istennel beszélünk.
8. Mikor kell imádkozni?  
   Rendszeresen kell imádkozni naponta, legalább reggel és este.
9. Mivel kezdjük és végezzük az imádságot?  
   Az imádságot keresztvetéssel kezdjük és végezzük.
10. Melyik a legszentebb imádság?  
    A legszebb imádság a Miatyánk, amelyre az Úr Jézus tanított minket.
11. Ki az Isten?  
    Isten az egész világ teremtő Ura és a mi Mennyei Atyánk.
12. Hol van Isten?  
    Isten mindenütt jelen van.
13. Miért nem látjuk Istent földi életünkben?  
    Istent azért nem látjuk földi életünkben, mert Ő lélek.
14. Mit tud Isten?  
    Isten mindent tud.
15. Mit tehet meg az Isten?  
    Isten mindent megtehet, amit csak akar. Isten mindenható.
16. Hány Isten van?  
    Egy Isten van, aki három személy: Atya, Fiú és Szentlélek.
17. Hogyan nevezzük a három isteni személyt egy szóval?  
    A három isteni személyt egy szóval Szentháromságnak nevezzük.
18. Ki követ el bűnt?  
    Bűnt az követ el, aki tudva és akarva nem engedelmeskedik Isten parancsának.
19. Ki követ el bocsánatos bűnt?  
    Bocsánatos bűnt követ el, aki kisebb dologban vagy nem egészen tudva és akarva nem engedelmeskedik Isten parancsának.
20. Ki követ el halálos bűnt?  
    Halálos bűnt az követ el, aki fontos dologban tudva és akarva nem engedelmeskedik Isten parancsának.
21. Hányféleképpen követhetünk el bűnt?  
    Bűnt követhetünk el gondolattal, szóval, cselekedettel és a jónak elmulasztásával.
22. Egyenlő-e minden bűn?  
    Nem minden bűn egyenlő, mert vannak halálos és bocsánatos bűnök.
23. Mi kisért minket bűnre?  
    Bűnre: a rosszra hajló természetünk, a bűnös környezet, és a gonosz lélek kisért minket.
24. Mi a lelkiismeret?  
    A lelkiismeret Isten szava bennünk, mely bensőleg int arra, hogy mit tegyünk és mit ne tegyünk.
25. Mit tesz Isten a megtérő bűnössel?  
    Isten a megtérő bűnösöknek szívesen megbocsát. Isten végtelenül irgalmas.
26. Kit választott ki Isten, hogy a Megváltó édesanyja legyen?  
    Isten Szűz Máriát választotta ki, hogy a Megváltó édesanyja legyen.
27. Hogyan lett a Fiúisten emberré?  
    A Fiúisten úgy lett emberré, hogy a Szentlélek ereje által Szűz Máriától emberi testet és lelket vett fel.
28. Ki volt Jézus Krisztus nevelőapja?  
    Jézus Krisztus nevelőapja Szent József volt.
29. Kicsoda Jézus Krisztus?  
    Jézus Krisztus a második isteni személy, Isten egyszülött Fia, aki értünk emberré lett.
30. Jézus Krisztus Isten vagy ember?  
    Jézus Krisztus valóságos Isten és valóságos ember. Ő az Istenember.
31. Hol született Jézus?  
    Jézus Betlehemben született.
32. Mit jelent Jézus neve?  
    Jézus neve Megváltót, Üdvözítőt jelent.

Mikor ünnepeljük Jézus születésnapját?